14. APRIL 2021
Vi bør nok nævne, at AP kom med en nyhed for få øjeblikke siden.
Bernie Madoff, arkitekten bag USA's største Ponzi-svindel,
døde i dag i fængslet. Han var 82.
Jeg hørte, at da Bernie døde, blev han kremeret.
Jødedommen er imod kremering.
Vi tror på, at vores krop ikke tilhører os.
Den tilhører Gud, som gav os den, og vi skal give den tilbage.
Af jord er du kommet. Til jord skal du blive.
Men det usædvanlige ved denne historie er, at asken af denne mand stadig findes,
og den befinder sig i en kasse på en hylde på et advokatkontor,
fordi familien nægter at modtage asken.
Jeg kan godt forstå det, men det gør ondt.
De må have haft gode oplevelser med ham.
De er så vrede på ham, at den vrede vil vare i al evighed.
Alle bliver begravet, selv mordere.
De bliver begravet.
Det burde han også være blevet, selvom han er så ond.
Og var.
Ingen i familien vil have noget med ham at gøre på nogen måde.
Hvem vil have asken af dette onde monster,
som ikke havde dårlig samvittighed over at ødelægge folks liv?
MADOFF: MONSTRET PÅ WALL STREET
I begyndelsen af 2007
må Bernie Madoff have set tilbage på de sidste to år og sagt:
"Jeg kan ikke tro, at jeg klarede det."
Takket være feederfondene og takket være uduelige SEC-kontrollanter,
havde han formået at klare skærene til 2007 med alle sine ulovlige penge.
Han flyver ofte i sit private jetfly til sit byhus i Sydfrankrig,
hvor han har en ny båd at lege med.
Han lever som en rig mand,
men Bernie og Ruth Madoff var ikke de eneste,
der nød godt af dette særdeles lukrative år.
Tilbage i New York sørgede Madoff for,
at hans betroede håndlangere på 17. etage nød godt af denne rigdom.
Han fordoblede Frank DiPascalis løn fra to til fire millioner.
Frank købte en ny lystfiskerbåd og alt andet, han havde drømt om at have.
Annette Bongiorno får en klækkelig lønforhøjelse,
og som året går, ses mere og mere luksus.
Fornemmelsen af endelig at være kommet til ekstrem rigdom
som en kulmination på Wall Street-succes.
Wall Streets fundamentale hovedformål,
som tilsynsmyndighederne og akademikerne af og til glemmer,
er, at det er en kommerciel virksomhed.
Når én person tjener penge, er der en anden person, der mister penge.
Pludselig i 2008 var den globale økonomi meget skrøbelig.
Problemerne med boligmarkedet er i nyhederne i aften,
og nu er der endnu stærkere beviser på,
hvor alvorligt det går i dette land.
Boligudlånsvirksomheder solgte huse baseret på usikre lån,
hvilket betyder manglende dokumentation af indkomst,
til folk, der ikke havde råd til dem,
finansieret af boliglån, som de ikke forstod.
Og så tog investeringsbankerne de her elendige lån,
som de vidste ikke ville blive betalt tilbage,
og puljede dem med værdipapirer,
og de fik derved topkarakter af Wall Street-kreditvurderingsbureauer,
og så solgte de dem til investorer på Wall Street.
Og så stoppede legen pludselig.
Hundredtusindvis af husejere misligholder deres lån.
Det var, som om verden gik i stå.
Alle banker brød sammen.
Lehman Brothers vaklede på grund af de dårlige boliglån.
Lehman Brothers gik konkurs. Merrill Lynch og AIG var også tæt på konkurs.
Morgan Stanley og Goldman Sachs måtte reddes.
Vi taler om investeringsbanker, som er de sikreste penge på Wall Street.
Hvordan har de taget fejl så længe?
Bernie og Ruth er i Sydfrankrig,
men Bernie kan ikke abstrahere fra det, der sker derhjemme.
Aktiemarkedet falder voldsomt.
Vi står over for muligheden for en global nedsmeltning.
Det var det miljø, som Bernie befinder sig i,
da han og Ruth går ombord på jetflyet for sidste gang
og flyver tilbage til New York.
På det tidspunkt tænkte alle kun på, at få deres penge hurtigst muligt.
Hvor kunne de henvende sig?
De kunne henvende sig til Bernie Madoff, og det gjorde de.
Telefoner, der ringer fra Frankfurt, London, Madrid, Wien, Abu Dhabi.
"Giv os vores penge."
Og indfrielsesanmodninger begyndte at strømme ind
og så fosse ind
og så buldre ind.
September og oktober er der, hvor presset øges.
Bernie arbejder så hurtigt, han kan.
Han trygler, han plager, og han forsøger at lokke sine ældste klienter til
at stoppe med at indfri deres investering og i stedet for at indskyde flere penge.
Han ringer til sin vigtigste investor, Fairfield Greenwich,
ledet af Jeffrey Tucker og Walter Noel,
og siger: "Det er et godt tidspunkt at købe på."
"Nej."
Så ringer han til Sonja Kohn fra Bank Medici
og beder om det samme.
Hun vil heller ikke.
Den 2. december kan man se skriften på væggen.
Der er indfrielsesanmodninger for et beløb på cirka 1,5 milliarder dollars.
Og han har kun cirka 300 millioner dollars på sin bankkonto.
Hvis han skriver checks til de klienter, vil checkene blive afvist.
Men det kunne jeg ikke fortsætte med
på grund af Ponzi-svindlens natur.
Så jeg vidste, at spillet var slut.
På dette tidspunkt
snakker han og Frank DiPascali om, hvad de nu skal gøre.
Bernie gør det klart for Frank, at de aldrig kan komme ud af det her.
Det går med det samme op for Frank, at han vil få en lang fængselsstraf,
og Frank blev stiktosset.
DiPascali vil senere hævde, at det var det øjeblik, hvor han indså,
at Bernie ikke havde en hel masse aktiver, som var gemt væk et sted,
der kunne redde alle.
At det var det øjeblik, hvor han indså, at det var bedrageri.
Bernie fortæller Frank, at det, som han vil gøre med de sidste penge, er,
at han vil udskrive checks til nogle af sine største langsigtede investorer,
til nogle af de trofaste ansatte,
til slægtninge,
som havde overladt deres penge til ham, og som nu intet ville have tilbage.
Bedrageriet er afsløret, og det kan ikke fortsætte.
Da Frank DiPascali gør de checks klar,
som Bernie skal bruge til at fordele de sidste af hans ulovlige penge,
siger han til sine sønner, at det er en tidlig bonus til de ansatte.
Mark og Andrew er dybt foruroligede over det her.
De kan ikke forstå,
at der gives bonusser i betragtning af markedets tilstand.
Om morgenen den 10. december 2008 sad jeg ved mit skrivebord,
og i ugevis var det gået dårligt.
Bernie opførte sig meget underligt, og jeg forsøgte at undgå at forstyrre ham.
Jeg kunne mærke, at han var skrøbelig.
Og jeg så, at Peter bare sad der,
og jeg kan huske, at Mark og Andy gik ind på hans kontor.
Normalt ville de spørge mig og sige:
"Hvad laver min far? Hvad sker der på kontoret?"
Det gjorde de ikke denne gang. De gik forbi mig og ind på kontoret.
Mark og Andrew vil få ham til ændre mening og ikke udstede alle disse checks.
De siger: "Far, hvordan ved du, hvad der vil ske resten af året?
Ville det ikke være mere sikkert at beholde pengene,
indtil vi ser, hvordan året ender?"
Efter et par forsøg på at snakke udenom,
bryder Bernie sammen.
Jeg havde post til Bernie, og jeg tog den med ind på hans kontor.
Jeg forskrækkede dem,
og de sprang op af deres stole og stirrede på mig.
Og kort efter gav Mark og Andy Bernie hans frakke på,
og de eskorterede ham ud.
Bernie plejede aldrig at tage ud uden at fortælle mig, hvor han skulle hen,
og han gik bare forbi mig.
Han så ikke på mig.
Og Mark kom hen til mit skrivebord og hviskede:
"Vi skal ud at købe julegaver."
Det var sidste gang, jeg så Bernie.
Mark og Andrew tager ham med tilbage til lejligheden i Midtown.
Ruth er der,
og det er første gang, at Bernie letter sit hjerte.
Min psykiske tilstand tillod mig ikke at fortsætte det.
Så det var nærmest en lettelse at sige: "Det er slut.
Jeg kan ikke fortsætte den her paradeforestilling længere."
Og det fik mig til at indrømme overfor min familie,
at jeg havde begået den her svindel.
20. DECEMBER 2016
Bernie forklarer, hvor omfattende den er.
Milliarder af dollars.
Og han har kun de 300 millioner, som han forsøgte at give væk.
Andrew glider ned langs væggen, indtil han sidder grædende på gulvet.
Så snart han hører tilståelsen om, at virksomheden er ødelagt,
og der ingen penge er, er Mark fuldkommen knust.
Da Ruth endelig siger noget, siger hun:
"Hvad er en Ponzi-svindel?"
Det var nok et af de øjeblikke, hvor man får revet tæppet væk under sig,
og alt det, man troede var sandt lige før, er ikke længere sandt.
Madoffs sønner rejser sig og går.
Før de når lobbyen, har de besluttet, at de skal konsultere en advokat.
Marks svigerfar er en kendt advokat på Manhattan.
De aftaler at mødes med ham i hans lejlighed.
Mark og Andrew fortæller ham, hvad deres far har sagt,
og deres advokat siger:
"Det her er igangværende bedrageri.
Jeres far skriver checks
for at fordele det, som snart vil blive kaldt
uretmæssigt erhvervede penge fra hans bedrageri,
og hvis I ikke anmelder det,
vil I være medskyldige i den igangværende forbrydelse."
De blev nødt til at melde deres far.
11. DECEMBER 2008
FBI tager til Madoffs lejlighed tidligt næste morgen.
Bernie er i sin badekåbe.
"Ved du, hvorfor vi er her?"
"Ja."
De spørger ham: "Er der en uskyldig forklaring?"
Og Bernie siger: "Nej."
Han siger til dem: "Det er en Ponzi-svindel."
Det, han fortalte sine sønner, var sandt.
En af agenterne ringer til kontoret og informerer kort om situationen
og får beskeden: "Anhold ham."
De informerer Bernie om reglerne for påklædning, når man bliver anholdt.
Ingen snørebånd, ingen bælter, ingen slips.
Han tager sin vielsesring og sit ur af.
Bernie bliver kørt til centrum til FBI-bygningen på Foley Square
og bliver indregistreret, som enhver forbryder ville være blevet.
Og så ringer han til Ike Sorkin.
"Hallo?"
"Ike, jeg er i FBI's hovedkvarter. Jeg har brug for din hjælp."
BERNIE MADOFFS ADVOKAT
Jeg siger straks til Madoff: "Sig intet."
Jeg vidste det ikke,
men han havde brugt to timer på at fortælle FBI alt, før han ringede.
og han havde fortalt dem, at han var den eneste, som var involveret.
Jeg tænkte: "Han har et kæmpe problem.
Regeringen vil ikke se den anden vej."
Men kautionen blev sat til 10 millioner dollars,
så Bernie tager tilbage til lejligheden, og så begynder det.
Helvede brød løs.
Hvis du arbejder i et noteringslokale, så stop, hvad du laver, før du tager hjem.
Bernie Madoff er blevet anholdt.
Forbundsmyndighederne kalder det en af Wall Streets største Ponzi-svindler.
Ifølge politiet er manden bag det en af Wall Streets mest beundrede mænd.
Bernard Madoff, NASDAQ's tidligere bestyrelsesformand.
Min mobil ringer, og det er Harry, og han råber af sine lungers fulde kraft:
"Madoff har lige kapituleret. Vi havde ret."
Jeg sagde: "Vent, Harry."
Og jeg lagde telefonen, og jeg knyttede hænderne i raseri.
Jeg følte mig så krænket:
"Hvordan kunne jeg tage så meget fejl af nogen?"
Alt, hvad jeg tænkte om den her mand, Bernie, var helt forkert.
Det føltes som forræderi.
Efter Bernie blev anholdt, var det fuldstændig kaotisk.
FBI kom. SEC kom.
Der var folk, der stak af.
Jeg fik ingen vejledning, men jeg vidste, vi skulle tage telefonen.
En mand ringede.
Vi havde et godt forhold og talte altid sammen, og han sagde:
"Eleanor, vidste du det?"
Det var som at blive slået i brystet,
fordi det overraskede mig, at folk kunne tro, jeg var involveret.
Det var bare endnu et slag. Jeg tænkte: "For fanden da."
Og jeg sagde: "Nej, det gjorde jeg ikke."
Og Pete står der bare, og jeg lægger på, og jeg siger:
"Hvad skal jeg gøre?
Du ved, hvad… Hvad skal jeg gøre?"
Peter gik bare væk.
Og jeg tænkte bare: "Du er helt alene."
Der var folk i lobbyen, der ringede op og krævede, at nogen kom og talte med dem.
Jeg gik ned til receptionen, og jeg tog nogle af de andre damer med,
og vi gjorde det i 20 minutter ad gangen, fordi det var for meget.
Det var kvalmende.
Folk var bange. Man kunne høre det på deres stemmer.
I efterforskninger af narkotika, organiseret kriminalitet,
starter man med de lavtstående, og man arbejder sig op i organisationen.
Her har vi den øverste i organisationen, og vi ved, at der mangler mange penge.
Alle medarbejderne var samlet på 19. etage,
og man ved ikke, hvem der er medsammensvorne,
potentielt samarbejdspartnere,
eller en, der ikke har noget med det at gøre.
Vi måtte starte et sted, så vi begyndte at afhøre alle de ansatte.
Efter at have talt med medarbejderne, hører FBI, at der er en anden etage.
Og de føres ned til 17. etage, og et nøglekort giver dem adgang.
Vi gik ind, og vi tænkte:
TIDLIGERE FBI-AGENT
"Hold da kæft."
Og der er værelse efter værelse fyldt med kasser,
papirer og dokumenter alle vegne.
Og jeg indså, at hvis vi flytter rundt på beviserne,
vil vi ikke se dem i den rette sammenhæng.
Så jeg erklærede den 17. etage for et gerningssted,
og vi startede efterforskningen med det samme lige der.
Det var som at lede efter en nål i en høstak.
Hvordan finder man hoved og hale i det?
Man har brug for en kilde, en informant eller et vidne,
som kan hjælpe en med at få styr på det.
Det var Frank DiPascali.
Han vidste, at han kunne blive sigtet.
Han havde en familie, han holdt meget af.
Han måtte tænke på, hvad han kunne gøre for sig selv.
Og Frank fortæller os,
hvordan svindlen var foregået.
Det var faktisk utroligt at se.
Der foregik ingen investering.
Der var ingen handler.
I andre Ponzi-svindler var der nogen, der handlede med aktier og tabte.
De var dårlige børsmæglere, og de prøvede altid at indhente det tabte.
Jeg havde aldrig set noget som det her, hvor der slet ikke blev investeret.
Mr. Madoff. Hvad vil du sige til alle dem, der har mistet penge?
En masse skub var, hvad Bernard Madoff kom tilbage til
efter et retsmøde i forbundsdomstolen på Manhattan om onsdagen.
Jeg stod bagest i den store hob af tv-kameraer og journalister.
Rør mig ikke.
Der er den berømte scene, hvor han skubbede til et tv-kamera,
og det skete dagligt.
Mr. Madoff, hvad vil du sige til alle dem, der har mistet penge?
Hvad vil du sige til dem?
Bernie Madoffs bedrageri tiltrak alle, som arbejdede med erhvervsjournalistik.
Der var så mange nyhedshistorier.
Medierne var tætpakkede,
fordi det repræsenterede meget mere end denne ene mand.
Når man tænker på finanskrisen,
var det her øjeblikket, hvor alle mister deres hus og pensionsopsparing.
Arbejdsløsheden stiger eksplosivt.
Folk ville finde syndebukke, men det var de store institutioner,
og det var bygninger, som folk tænkte på.
Og pludselig har man Bernie Madoff,
og han bliver legemliggørelsen af denne krise,
og han bliver finanskrisens ansigt.
Alt det had, al den afsky og al den vrede, der var fokuseret på Wall Street,
kunne de pludselig fokusere på ham.
Og folk vil vide, hvorfor Madoff blev løsladt mod kaution.
Hvorfor bor han i sin penthouselejlighed
i modsætning til en anden mindre heldig person,
som ikke har så mange penge,
som bliver tilbageholdt uden mulighed for kaution på Rikers Island?
Det virkede faktisk forkert.
I starten hørte man om Bernie Madoff. Og så hørte man om nogle investorer.
Filminstruktør Steven Spielberg, Mets-ejer Fred Wilpon…
De mest kendte navne blandt hans investorer blev først nævnt.
Elie Wiesel, vinder af Nobels fredspris og Holocaustvidne…
I begyndelsen…
…mærkede jeg en slags…
…ikke en fysisk, men en åndelig og psykisk blottelse.
At alt blev taget.
Det tog mange flere dage, og for nogens vedkommende flere uger,
at finde den pensionerede fængselsbetjent,
de pensionerede lærere, de pensionerede tandlæger.
RUINERET
Det var rigtige mennesker,
og man kunne se dem, og man kendte dem, og man kunne se deres ansigter.
Det gjorde det meget menneskeligt og virkeligt.
Da min far gik bort, sagde min lillebror:
"Far havde investeret alle pengene hos Madoff, så lad dem blive hos ham."
Jeg besluttede at gå på pension, fordi jeg sagde:
DATTER AF MADOFF-INVESTOR
"Du godeste, der er penge der.
Jeg kan leve af de penge. Jeg kan hæve mine penge og leve af dem."
Og jeg flyttede til Florida og jeg brugte mine penge…
…de penge, jeg havde sparet op…
…på at købe et hus,
og jeg tænkte "Det bliver fantastisk, fordi jeg får min andel,
og jeg kan betale de penge, som jeg betalte for huset, tilbage,
og så har jeg penge nok til, at jeg kan gå på pension.
Det er det sidste sted, jeg skal bo."
Og jeg var meget glad.
Jeg havde boet i huset i fire måneder, da min bror ringede,
og han sagde: "Madoff er blevet anholdt for bedrageri."
Og det var et stort chok.
Jeg har tit tænkt:
"Hvad ville der være sket, hvis min far havde været i live og hørt det?"
SØN AF MADOFF-INVESTOR
Og jeg tror, det ville have dræbt ham endnu hurtigere end kræften.
Min far havde investeret hos Madoff siden begyndelsen af 80'erne.
Vi havde omkring 30 millioner dollars på alle konti,
og så forsvandt alle pengene: "Puf".
Bare sådan. Væk.
Det var 30 millioner i matadorpenge.
Jeg følte mig dum over, at jeg var blevet snydt på den måde.
Og min familie sagde:
"Rich har erfaring fra Wall Street, så han forstår, hvad der foregår."
Og burde jeg ikke have vidst bedre?
Og det var noget, der påvirkede mig personligt.
Da jeg først hørte om, hvad der skete, og jeg vidste, jeg ingen penge ville få,
var jeg meget vred og bange.
Hvad skal jeg dog gøre? Jeg kan ikke finde et arbejde.
Jeg var midt i halvfjerdserne.
Men jeg havde det forfærdeligt på min fars vegne, selvom han var død.
Der er et udtryk, som min mor plejede at bruge:
"Det er en shanda for naboerne,"
hvilket betyder, at dine naboer vil vide, at du tog en dårlig beslutning.
Det er skamfuldt.
Han blev narret.
Og det gjorde mig meget vred.
Min kone og jeg havde truffet visse økonomiske beslutninger.
Vi har en søn med et handicap,
og vi sagde: "Vi har ikke brug for livsforsikringen,
fordi vi har en opsparing hos Madoff, og de penge kan bruges til hans pleje."
Den plan var ødelagt.
Jeg ville gøre alt for, at min mor kunne blive boende i sit hus,
som var det hus, min far havde bygget i Palm Beach.
Men jeg vidste, at det hus, som var vores største aktiv, måtte sælges.
Min mor var knust.
Men I skal ikke have ondt af mig.
Mange mennesker har mistet alt.
Økonomisk kriminalitet er anderledes end voldskriminalitet.
Med voldskriminalitet dør folk, før man starter sin efterforskning.
Med økonomisk kriminalitet dør de bagefter.
En fransk investeringsforvalter,
som havde 1,5 milliarder dollars af sine kunders penge hos Bernie Madoff,
blev i dag fundet død på sit kontor på Manhattan.
Tilsyneladende selvmord.
René-Thierry de la Villehuchet.
Det var overalt i nyhederne.
Thierrys selvmord.
Det skete 11 dage efter, at Bernie meldte sig.
Thierry låste sig inde på sit kontor den aften,
og han skar sine håndled over og lod blodet dryppe i en papirkurv,
så rengøringsdamen slap for at tørre det op.
Han valgte den måde at dø på, som han gjorde,
en smertefuld måde,
for at sone sine undladelsessynder.
Sikke et spild af en god mand.
Han var en mand af ære, og han blev forrådt.
Det var traumatisk for mig personligt.
Jeg græd i tre dage i træk,
fordi jeg tænkte på at ringe til Thierry.
Jeg vidste, at han havde mistet meget, og at hans firma var færdigt.
Gid, jeg havde kontaktet ham. Jeg havde måske forhindret det.
12. MARTS 2009
For måske den sidste gang nogensinde
forlod Madoff sin penthouselejlighed på Manhattan tidligt i morges,
og tog hen til forbundsdomstolen.
Bernie erklærede sig skyldig, fordi han var skyldig.
Han havde meget lidt at vinde ved at insistere på en retssag.
Det ville have forlænget et forløb,
der udsatte hans familie for en ubarmhjertig
og voldsom grad af offentlig opmærksomhed.
Han tog en beslutning: "Lad os få det overstået.
Jeg vil af med kameraerne og beskytte Ruth og drengene."
De havde en lang række anklager om værdipapirbedrageri og hvidvaskning,
og det er et langt retsmøde.
Han skulle ikke kun sige "skyldig", men forklare, hvad han havde gjort.
Til sidst beder hans advokat om fortsat løsladelse mod kaution,
indtil Bernie kan idømmes en straf, hvilket ville ske flere måneder senere.
Dommeren siger nej.
"Han har erklæret sig skyldig og er en forbryder,
og han skal låses inde."
Og det betyder, at Bernie skal i fængsel samme dag.
Der blev dødstille i retssalen.
Og man kunne høre det sige "klik", da han blev lagt i håndjern.
Han kom i forvaring på Manhattan Correctional Center,
indtil hans straf skulle udmåles.
Regeringen ville… Anklageren ville have, at jeg skulle lave en studehandel med dem…
At jeg skulle lave en aftale
ved at give information om, hvem der ellers var involveret i svindlen.
Man troede ikke, at jeg selv havde gjort alt det her,
og at der måtte være andre involverede.
Da Bernie Madoff sagde: "Jeg gjorde det alene,"
vidste jeg, at han primært beskyttede sin familie
og sine ansatte.
Det var umuligt, at én person kunne udføre så kompliceret svindel.
Medarbejderne på 17. etage er, hvad man kalder uvidende medsammensvorne,
som alle var blevet ansat lige efter gymnasiet
uden at vide, hvordan Wall Street fungerede,
og de muliggjorde
Ponzi-svindlens forretningsgang i årevis uden at den blev opdaget.
Under vores efterforskning var forsvaret for alle de ansatte,
og endda Frank DiPascali,
at de ikke vidste, det var en Ponzi-svindel.
Da de sagde, de ikke vidste, at det var en Ponzi-svindel,
sagde de også: "Vi vidste, at handlerne ikke var lovlige,
men at Bernie havde værdipapirer et sted i Europa
og guld og ejendomme til at dække det."
Men det er stadigvæk ulovligt.
Efterforskere fra FBI optrevler 20 års bedrageri i Madoffs firma
og ser på andre end Bernie:
Sønnerne Andrew og Mark, som stod for handelsaktiviteterne.
Andrew og Mark Madoff vidste helt sikkert,
at investeringsrådgivningsfirmaet ikke var som en almindelig mæglerkonto.
De vidste måske ikke, at det var en Ponzi-svindel,
men de vidste, at det ikke var, hvad det gav sig ud for.
Jeg arbejdede der i 25 år. De drenge voksede op foran næsen på mig.
De gik aldrig nedenunder til investeringsrådgivningsafdelingen.
De arbejdede der ikke. Der var ingen forbindelse.
Der ses også nærmere på Madoffs kone gennem 49 år, Ruth,
som ikke er blevet tiltalt i sagen.
Jeg har ingen kommentarer lige nu.
Jeg får ofte spørgsmålet: "Tror du, at Ruth vidste det?"
Jeg kiggede nærmere på Ruth.
Ruths kontor var lige rundt om hjørnet fra Bernies kontor.
Jeg gik ind på hendes kontor, åbnede arkivskabet,
og jeg sagde: "Wow! Vi har scoret kassen!"
Hvis Ruth Madoff havde et gangsternavn, ville det være Ruthie Regnskab,
fordi hun var bogholder og meget organiseret.
Personlige selvangivelser, kontoudtog, oplysninger om Bernies både,
deres ejendomme…
Det var let at overskue.
Og vi fandt ud af meget om Bernies livsstil,
men jeg så aldrig noget, der viste, at hun kendte til Ponzi-svindlen.
Hvad Bernie fortalte hende, ved vi ikke.
Min far var meget bevidst om sin økonomi.
Han forsøgte at opdrage mig til at være bevidst om min økonomi.
Han sagde: "Hvis noget virker for godt til at være sandt, er det også det."
Men han fulgte ikke sit eget råd.
Jeg bebrejder ikke ham.
Jeg bebrejder regeringen.
SEC troede på svindlen.
De blev også narret.
Hvis SEC foretager en undersøgelse eller en efterforskning…
TIDLIGERE GENERALINSPEKTØR FOR SEC
…og i stedet for at afsløre bedrageriet,
tillader man bedrageriet at fortsætte, og man giver bedrageriet troværdighed,
og det vokser på grund af ens efterforskninger,
er det en meget alvorlig tiltale mod regeringen.
Hvis det ikke var for finanskrisen, var han måske aldrig blevet fanget.
"Vi beklager, og vi løser problemet."
Det var svaret fra SEC i dag.
Tilsynsmyndigheder blev kritiseret af Kongressen i dag,
efter en kritisk rapport kaldte myndigheden uduelig.
Kongressen havde krævet en undersøgelse, og jeg skulle vidne.
Jeg ankom tidligt.
Alle pressens sæder var optagede.
Jeg fortalte pressefolkene, at det ville blive spændende,
og min vidnesbyrd ville være oprivende.
Og ved siden af pressen sad alle medarbejderne fra SEC.
Og jeg gav dem besked om, at jeg ville være nådesløs.
Som dagens vidneudsagn vil afsløre,
forsøgte mit team og jeg at få SEC til at efterforske
og lukke Madoffs Ponzi-svindel
med gentagne og troværdige advarsler til SEC, der startede i maj 2000,
da Madoffs Ponzi-svindel kun drejede sig om tre til syv milliarder.
VERDENS STØRSTE HEDGEFOND ER SVINDEL
Vi vidste dengang, at vi havde givet dem nok røde flag og matematiske beviser til,
at de kunne have lukket hans firma.
Men da de desværre ikke reagerede
på mine skriftlige fremsendelser i 2000, 2001, 2005, 2007 og 2008,
er vi her i dag.
Det var en eksplosion, man aldrig havde set magen til.
Agenturet rystede bogstaveligt talt.
Han var…
…så præcis i sin beskrivelse af fejlene,
og han var meget hård i sin kritik af dem.
SEC er overreguleret og har for få ansatte med relevant brancheerfaring
og professionelle kvalifikationer til at opdage bedrageri,
selv når en sag i milliardklassen serveres for dem på et sølvfad.
I har ingen undskyldning.
I skylder Madoff-ofrene en kæmpe undskyldning.
SEC fortsætter med at brøle som en mus og bide som en loppe.
Ikke siden Watergate havde et vidneudsagn været så ophedet.
Jeg taler på alles vegne, når jeg siger, at vi hader svindel.
Vi ville ønske, at det aldrig var sket…
Men jeres job er at forhindre svindel, ikke at hade det.
En mand førte jer til den her bunke møg, som er Bernie Madoff,
og stak jeres næse i det, og I kunne ikke opklare det.
I kunne have lukket Madoffs firma på en halv time
ved at følge op på hans beskyldning om, at de ikke udførte handler.
Hvis I er en kontrolinstans, har I fuldkommen fejlet jeres opgave.
Fatter I det ikke?
Er SEC for tæt på den her branche?
Er de tryllebundet af denne branche, eller passer de på os?
Passer de på skatteyderne?
Da jeg begyndte at handle med mine klienter,
var jeg en lille undseelig fyr.
Jeg var en lille dreng fra Queens.
Jeg gik ikke på Harvard eller noget…
Hvorfor skulle nogen stole nok på mig til at handle med mig?
Give deres penge til mig?
Men det første, jeg lærte var:
Hvad end, man gør i den her branche, skal man altid holde, hvad man lover.
Ens løfte var ens kontrakt, og sådan var det.
Man stolede på alle.
Men intet i branchen er, hvad det ser ud til.
At Madoff erklærede sig skyldig, trak opmærksomheden væk fra bankerne,
og måske væk fra andre store investorer,
som burde være røget i fængsel, men som gik fri.
Feederfondene levede ikke op til deres ansvar,
og de havde intet strafferetligt ansvar for,
at alle disse folk uskyldigt tabte alt.
Deres uforsvarlighed var mangel på due diligence, hvilket var deres job.
Og jeg mener, at ejerne af Fairfield Greenwich,
Sonja Kohn og alle de personer var skyldige.
Men Madoff kunne aldrig have begået det bedrageri, han begik,
hvis ikke JPMorgan Chase havde medvirket.
JPMorgan er den eneste enhed,
der havde adgang til en del af Bernies Ponzi-svindel:
checkkontoen.
703-kontoen.
Banken fastslog, at i perioden fra 2003 til 2008
har du haft 3 til 6 milliarder dollars hos JPMorgan Chase.
-Er det korrekt? -Ja.
Det er nok til at gøre bankfolkene opmærksomme på,
at det her ikke er et normalt bankforhold.
De havde en lovmæssig forpligtelse ifølge hvidvask-loven
til at overvåge kontoen og finde ud af, hvad hans forretning gik ud på.
Når man flytter mere end 10.000 dollars gennem et banksystem,
og banken ikke kan se logikken i den transaktion,
skabes der en SAR: en underretning om mistænkelig aktivitet.
Og så begynder FBI at se nærmere på det.
Hvordan overfører man milliarder af dollars
via falske transaktioner frem og tilbage i store banker
uden at skabe en SAR?
Folk undlod at stille spørgsmål.
Hvis man får store afkast, og man får mange penge,
og man ikke må stille spørgsmål, så stiller man ingen spørgsmål.
Og grådighed kan gøre det ved folk.
JPMORGAN SKAL BETALE
JPMorgan betalte et par milliarder dollars i bøder for deres rolle i Madoff-sagen.
Men ingen kom i fængsel. Ingen fra banken blev fundet skyldig.
Ingen blev anklaget.
Hvordan er det dog muligt?
Sådan gør de forretninger.
JPMorgan Chase har erklæret sig skyldig i fem store kriminelle sammensværgelser,
som involverer milliarder af dollars inden for de sidste seks år.
Da de blev fanget, skulle de ikke oplyse om deres fortjeneste fra svindlen.
De betalte bare en bøde og fortsatte.
MORGAN-AKTIERNE GENVINDER DERES VÆRDI
JPMorgan Chase tjente penge på Madoffs forbrydelser.
AKTIE STIGER 29 % TRODS JURIDISKE KVALER
Og jeg tror fuldt og fast på, at de vidste, hvad der foregik.
Madoff-svindlen fik andre svindler til at virke ubetydelige.
Det er den største Ponzi-svindel, verden har set.
I 2008, da svindlen blev opdaget, var omfanget af svindlen
64 milliarder dollars, som folk troede, at de havde hos Madoff.
OMFANG AF PONZI-SVINDLEN: 64.8 MILLIARDER
Fireogtres milliarder dollar!
Men det var fantasipenge. Bernie havde skabt dem ud af ingenting.
Glem ikke, at de 64 milliarder dollars var det falske overskud, der blev skabt.
Men der er et andet tal. Ægte penge.
De ægte penge, som folk gav til Bernie i kontanter,
var cirka 19 milliarder dollars.
MADOFF TOG 19 MILLIARDER DOLLARS
Nitten milliarder dollars, som blev investeret hos Madoff.
Det er et svimlende tal: 19 milliarder dollars.
Almennyttige organisationer, der havde investeret penge,
fonde, enkeltpersoner
og ejere af små familieejede forretninger, som havde investeret hele deres opsparing.
Mange mennesker gav alle deres penge til Madoff,
og de mistede alt.
Efter den chokerende opdagelse om, at Bernie ikke havde investeret,
og at der ikke var værdipapirer i en bankboks nogen steder,
var der fortvivlelse.
Men fortvivlelsen var mindre, da retskendelsen fra Washington afgjorde,
at Bernie var medlem af en garantiordning for investorer.
SPIC hedder den.
SIPC blev etableret
i henhold til loven om beskyttelse af investorer i 1970 af Kongressen,
og dens formål er at drive en forsikringsfond,
der giver op til 500.000 dollars per konto,
hvis mægleren tager pengene og ikke køber værdipapirer.
De 500.000 dollars kommer fra Wall Street.
Wall Street finansierer SIPC via kontingenter, som medlemmerne betaler.
Men i Madoff-sagen besluttede retten,
at der skulle være en undtagelse fra vedtægterne.
At SIPC-forsikringen ikke gjaldt for en Ponzi-svindel.
Men det er noget vrøvl.
Det er i tilfælde af en Ponzi-svindel, at kunderne har brug for forsikringen.
Det ironiske er,
at forsikringsfonden havde været utilstrækkelig i næsten to årtier.
I 1990 besluttede SIPC,
at det beløb, hvert medlem skulle bidrage med
for at finansiere forsikringsfonden,
var 150 dollars om året.
Ikke per kunde, hvilket stadig ville være latterligt lidt,
men per firma.
Det er mindre, end de bruger på blomster på kontoret hver uge.
Alt i alt var der så mange Madoff-ofre,
at hvis de skulle betale alle, ville SIPC være gået konkurs.
Da trådte Irving Picard til.
Han blev Madoff-kurator.
En kurator er den person, der er ansvarlig for at afvikle
et registreret fondsmæglerselskab, der går konkurs.
Picard er udpeget af SIPC.
Hans honorar betales af SIPC.
Irving Picard skal finde ud af, hvem der skylder hvad.
Der er en formel, som ifølge Picard er den mest enkle.
Den hedder nettokapitalformlen.
Vi fortsætter med at få penge ud, og vi forsøger at være retfærdige.
Nogle har et nettounderskud, hvilket betyder,
at de ikke kunne få deres penge ud af Ponzi-svindlen.
Men lad os sige, at jeg investerede tidligt hos Madoff.
Og jeg hele tiden har taget penge ud uden at vide, at det er en svindel,
og jeg har tjent mere, end jeg har lagt i.
Ifølge kuratoren har jeg så et nettooverskud,
og jeg skal betale de penge tilbage.
En inddragelse.
Disse inddragelsesretssager blev indgivet af kuratoren
mod hundredvis og hundredvis af investorer.
Men det var et stridsspørgsmål,
fordi dem, der havde et nettooverskud, var mange af de mindre, ældre investorer,
som havde været sammen med Bernie fra starten.
De havde investeret penge hos ham og havde levet af det overskud,
som han angiveligt skabte til dem i løbet af årene.
Hvis min bedstefar havde åbnet en konto hos Bernard Madoff,
og den konto blev arvet af min mor,
og efter hendes død arvede jeg kontoen,
ville man bede mig som barnebarn om at betale det tilbage,
som min bedstefar havde hævet for 45 år siden.
Så I kan nok forestille jer, at folk var rasende.
Især dem, der havde taget penge ud hvert år
for at finansiere deres pension eller sende børnene på universitetet.
Og det havde de betalt skat af.
Folk sagde: "Hvordan kan jeg betale det, som jeg gav til skat, tilbage?"
I bund og grund tog Picard penge fra nogle Madoff-investorer
for at betale nogle andre Madoff-investorer,
som er en slags omvendt Ponzi-svindel.
Ofrene blev endnu engang ofre.
Jeg havde investeret hos Madoff siden 1992,
og vi tog mere ud, end vi satte ind.
Og da kuratoren kom til os og sagde: "Giv os pengene,"
havde vi dem ikke,
fordi vi tog penge ud hvert år og brugte dem.
Og vores inddragelsessag fortsatte i årevis.
Det var mange år, hvor vi ringede til advokaterne og sagde: "Hvad sker der?"
Vi kunne ikke planlægge resten af vores liv.
Det var skrækkeligt.
Så skrækkeligt.
På et tidspunkt fik vi at vide, at det ville være bedre at blive skilt,
fordi vi havde hørt, at de ikke tog konens aktiver.
Men ingen ved det, og nu stoler man ikke på nogen længere.
Men så sagde vi: "Fandeme nej."
Og vi besluttede os for at bekæmpe det på anden vis,
hvilket var via en gældseftergivelsesansøgning.
GÆLDSEFTERGIVELSESANSØGNING BILAG
De giver en et skema at udfylde og siger: "Du ved…
Ja, de siger: "Hvis du solgte alt dit tøj fra dit skab,
hvad ville du så få for det?"
Og jeg havde seks par jeans.
"Hvad er værdien af smykker?"
-Smykker… -Jeg har ingen.
Det havde vi ikke. De ville vide, hvad man har af kunst.
Vi har ikke noget.
Vi udfyldte skemaet, der viser, hvad vi har, hvilket ikke er meget.
Det er smertefuldt for os
at gennemleve det her år efter år uden at vide, hvad der vil ske.
Men til sidst lykkedes det.
Vores advokater i New York talte med dem, og kuratoren sagde til sidst:
"I er frie."
Jeg mistede på en måde min mand i flere år,
fordi det eneste, han gjorde, var at forsøge at finde en løsning.
Og han blev så optaget af at finde en løsning.
Der var en del af ham, der var væk.
Og det har haft sine omkostninger.
ALT OVERSKUD VAR FIKTIVT.
Jeg tjente alle pengene og investerede dem.
Jeg udførte due diligence, men det gik helt galt.
Det er én ting at miste sin livsopsparing,
og det er slemt.
Men når man også mister sit hus, er det forfærdeligt.
Jeg tror, at man skal differentiere mellem ofrene i den her sag.
Der er enkerne derude, som…
Det var hele deres formue. De betroede den til Bernie.
Folk, der investerede via feederfonde.
De vidste ikke bedre.
Men hvis man ser på store investorer,
dem, der havde hundredvis af millioner eller milliarder af dollars hos Madoff,
som antageligt er meget kløgtige og sofistikerede.
De indgik faktisk en pagt med djævlen.
Jeg tror, at de vidste, hvad de involverede sig i.
Vi taler om de fire store investorer.
Norman Levy, Jeff Picower, Stanley Chais og Carl Shapiro.
Jeg havde et særligt forhold til de fire store klienter, okay?
De ville heller ikke køre om hjørner med mig,
fordi vi havde et tæt familiært forhold, og jeg tjente mange penge til dem.
De ville ikke dræbe guldgåsen.
Picower var lidt anderledes.
Picower opførte sig som en medsammensvoren.
Bernies milliarddollar Ponzi-svindel havde nok ikke overlevet uden ham.
Bernie havde brug for Picower til at hjælpe med
at holde pengestrømmen gående,
og det er min opfattelse,
at Bernie Madoff hjalp Jeffry Picower med at begå skattesvindel.
De udnyttede hinanden.
Desuden tjente Picower flere penge på Madoffs bedrageri end nogen anden,
og Irving Picard vidste, hvad der foregik.
Og efter Madoff blev anholdt,
begyndte Irving Picard at inddrive penge hos ham.
Irving Picard, som er kuratoren, der skal inddrive svindel-pengene,
lagde sag an mod den pressesky Picower og hans kone
og nævnte vanvittige årlige afkast på 950 % på investeringer hos Madoff
på et tidspunkt, hvor gennemsnitsafkastet var cirka 9%.
Jeg har altid troet, at Picower vidste meget mere om svindlen.
Det finder vi desværre aldrig ud af.
Efterforskerne forsøger at finde ud af, hvordan Jeffry Picower endte død
på bunden af sin pool i Palm Beach County.
Politiet efterforsker det som død ved drukning,
men udelukker ikke andre årsager.
De vidste jo, at han snart skulle stå til ansvar for sin rolle i Ponzi-svindlen,
og at han måske havde forsøgt at begå selvmord.
Men konklusionen fra obduktionen var, at det var et hjerteanfald.
Havde Jeffry Picower været i live, var han blevet tiltalt.
Jeffry Picower burde være røget i fængsel,
men Picard kunne inddrage pengene.
Jeffry Picowers kone Barbara er tvunget til at returnere 7,2 milliarder dollars
af det ulovlige afkast fra Ponzi-svindlen.
Vi håber, at positive og retfærdige resultater,
som det fra Picower-forhandlingerne og andre af vores forlig, vil ske igen.
Hvad angår de andre mangeårige investorer,
blev Norm Levys bo tvunget til at returnere 220 millioner dollars.
Stanley Chais' bo gik med til at betale 277 millioner dollars.
Og Carl Shapiro gik med til at betale 625 millioner dollars.
Irving Picard havde inddrevet mere end 14 milliarder
ud af de cirka 19 milliarder, der var blevet betalt til svindlen.
Ingen ville have drømt om, at man ville inddrive det beløb.
Men de metoder, som loven krævede, at han brugte,
var bare hjerteskærende.
At gå efter uskyldige Madoff-ofre, hvoraf mange gennemsnitligt var 70 år,
og hvor nogle måtte arbejde i Walmart…
At gå efter deres pensionsfonde op deres huse…
Og det beløb, som de tog i salær, er urimeligt.
Irving Picards advokatfirma har i løbet af mange, mange år
fået over en milliard dollars for at være kurator for Madoff-boet.
Irving Picard blev meget velhavende som følge af Madoff-katastrofen.
Jeg synes ikke, processen var retfærdig, fordi vi var uskyldige,
og at udsætte os for alt det her…
Ja. Jeg føler, at det var uretfærdigt.
Men jeg har det anderledes.
Hvis man ser på det analytisk,
var den eneste måde at betale de andre ofre på
ved at tage penge fra folk, der tog flere penge ud,
fordi der ikke er andre penge.
Jeg kan ikke lide loven, men jeg har ikke et bedre alternativ.
Jeg tror, det var et nødvendigt onde, vi måtte gennemgå,
og kuratoren gjorde sit job.
IRVING PICARD AFSLOG VORES ANMODNING OM ET INTERVIEW
PÅ GRUND AF INGANGVÆRENDE SAGSANLÆG.
29. JUNE 2009
I de sidste tre måneder har Bernie Madoff boet
i en fængselscelle på 2,3 x 2,4 meter her på Lower Manhattan, ikke langt fra retten.
I dag finder han ud af, hvordan resten af hans liv bliver.
Jeg vågner hver morgen og min kone…
De ting, der betyder noget, har jeg.
Og dem kan han ikke tage væk.
Det siger meget om USA's historie om at straffe økonomisk kriminalitet,
at den største frygt, Madoffs ofre havde, da straffen skulle udmåles,
var, at den blev for mild.
At han ville blive klappet på hovedet
og sendt afsted til et behageligt fængsel, hvor han skulle afsone sin dom.
Det var sket før. Det havde folk set.
Da jeg tog til strafudmålingen i juni 2009,
var der mange Bernie Madoffs ofre i retssalen.
De gjorde stort indtryk, da de fortalte, hvordan de havde mistet alt.
Jeg var ved at gå på pension.
Det vil aldrig ske under de her omstændigheder.
Jeg tager i supermarkedet og skal passe på med, hvad jeg køber.
Det er noget helt andet.
Jeg vågner midt om natten og drømmer om det her, og hvordan…
Den skade, han har forvoldt min familie.
Omfanget af den økonomiske smerte havde jeg aldrig set før.
Forsvarsadvokaten, Ike Sorkin, bad om barmhjertighed og eftergivenhed.
Han sagde: "Det her er en 70-årig mand!
Han begår tydeligvis ikke den her slags forbrydelse igen."
Og så sagde Bernie: "Jeg vil vende mig mod mine ofre og sige undskyld."
Det underlige var, at…
…Bernie Madoff ikke havde noget ansigtsudtryk.
Han viste ingen anger. Han var ikke følelsesladet.
Han var som en økonomisk seriemorder.
Han kunne se enker i øjnene og tage deres penge og sige:
"Din fremtid er sikret. Du kan stole på mig,"
og så franarre dem alt i næste åndedrag.
Og det gjorde han igen og igen og igen.
Og så begyndte dommeren at tale.
Han meddelte, at det var hans pligt at udmåle en straf,
der ville afspejle omfanget af Madoffs forbrydelse.
Og han dømte ham til 150 år.
Det var en symbolsk straf.
Det var en dommer, der sagde:
"Du har forvoldt samfundet stor skade."
Samfundet vil give dig en straf, der står mål med skaden."
Det var et bemærkelsesværdigt øjeblik i den retssal.
Da Madoff selv havde erklæret sig skyldig og dømt skyldig,
var der et stort ønske
fra flere offentlige myndigheder og fra ofrene, fra os alle,
om at drage dem, der var involveret i forbrydelsen, til ansvar.
Og i et stykke tid var jeg en del af det team,
der rejste tiltale om alt det, der vedrørte Madoff-svindlen.
Det tager flere år for dem at forberede sagen
baseret på alt, hvad Frank fortalte dem,
og det fører til sigtelser mod den 17. etages ansatte,
som ifølge regeringen var medskyldige i Ponzi-svindlen.
IDØMT FÆNGSELSSTRAF: 6 ÅR
Annette Bongiorno og Jodi Crupi fik begge seks års fængsel.
IDØMT FÆNGSELSSTRAF: 2,5 ÅR
Jerry O'Hara og George Perez fik begge to et halvt år.
Det, der nogle gange bliver glemt,
er, at Peter Madoff blev undersøgt af anklagerne.
Peter Madoff erklærede sig skyldig og blev dømt for to anklager:
forfalskning af en børsmæglers dokumenter
og deltagelse i en kriminel sammensværgelse,
der havde flere kriminelle formål.
Ingen af de anklager beskyldte ham for at deltage i Ponzi-svindlen,
og han insisterede på, at han ikke havde vidst noget om det.
Ikke desto mindre blev han idømt ti års fængsel.
Frank DiPascali bliver tiltalt for værdipapirbedrageri.
Men fordi Frank samarbejder med regeringen,
bliver han ikke idømt straf, før anklagemyndighedens sag er afsluttet.
Den afsluttes efter flere år.
Frank har lungekræft og dør indenfor fire uger
og bliver aldrig idømt sin straf.
ERKLÆRER SIG SKYLDIG I TI SIGTELSER DØR FØR STRAFUDMÅLING
Det var en svindel af episke dimensioner,
og alle dem, der blev dømt ved retssagen,
var involveret i den svindel i årtier.
Og deres hænder var ikke bare lidt beskidte, men møgbeskidte.
På samme tid var de tydeligvis ikke primus motor bag svindlen.
Var straffen, som de blev idømt…
…retfærdig?
Det skal jeg ikke bestemme.
Hvis jeg var dommer, havde jeg så idømt en hårdere straf?
Ja.
Efter Bernie blev anholdt, hadede mange mennesker Mark og Andy.
De hadede disse skønne unge mænd, som de anså for at være monstre.
Siden skandalen brød ud, har Mark og hans bror Andrew følt et stort pres.
Hans familie skal føle den smerte, de har forvoldt vores familie.
De blev udsat for den mest ubarmhjertige, voldsomme,
fjendtlige mediedækning, jeg nogensinde har set.
Mr. Madoff?
Sønnerne blev chokerede og forfærdede over deres fars forbrydelse.
Og de konfronterede Ruth og bad hende om at vælge.
Og de insisterede på, at hun afbrød al kontakt med Bernie.
"Det er ham eller os," sagde de til hende.
Og endnu værre:
"Det er ham eller dine børnebørn.
Vælg."
Men hun kunne aldrig give slip på ham.
De havde været sammen, siden hun var 13 år,
og hun kunne ikke gå fra ham i nødens stund.
Og det skabte det, der blev en konflikt i mange måneder
mellem Ruth og hendes elskede sønner.
De nægtede at se hende.
Familien var helt knust, som var den blevet smadret med en hammer.
Det, han gjorde mod mig, min bror og mod min familie, er utilgiveligt.
Hvad han gjorde mod tusindvis af andre,
ødelagde deres liv…
Jeg vil aldrig forstå det, og jeg vil aldrig tilgive det,
og jeg vil aldrig tale med ham igen.
Andy fandt en måde at komme videre på, og Mark gjorde ikke.
Det gjorde han bare ikke. Det var for meget.
Har du talt med din far?
Ingen kommentarer. Beklager. Jeg har intet at sige.
Han blev nedtrykt.
Og jeg ved ikke, om der var noget, som nogen kunne have gjort for ham, fordi…
…han konstant blev anklaget.
Hentydninger fra folk.
Det stoppede aldrig.
Der var ingen steder at gemme sig.
Det er svært for mig at tale om Mark.
Madoff-skandalen tog en tragisk drejning i lørdags,
da den ældste søn af den vanærede fængslede finansmand
blev fundet hængende fra et rør i sin moderne lejlighed i New York City,
tilsyneladende et selvmord.
Politiet sagde,
at 46-årige Mark Madoff blev opdaget af sin svigerfar kort efter kl. 7:30
med en sort hundesnor bundet om halsen,
mens Madoffs toårige søn sov på sit værelse.
Han efterlader fire børn fra to ægteskaber.
På det tidspunkt tænkte jeg, at han sagde "skråt op" til sin far.
Han gjorde det på toårsdagen, hvor hans far havde om Ponzi-svindlen,
og jeg tror, at han med vilje planlagde det på årsdagen
som en måde at sige til sin far:
"Se, hvad du har gjort imod mig."
Jeg kan ikke komme mig over, hvad han gjorde mod ham… Det kan jeg ikke.
Det er, fordi jeg har en søn, der er næsten samme alder,
og jeg kan ikke forestille mig, at han skulle være så forpint.
Og han var i høj grad forpint.
Det er derfor, jeg græder.
Vi var meget tætte. Han var min bedste ven.
Og jeg ville hjælpe ham.
Jeg vil ønske, indtil jeg dør, at jeg havde gjort, hvad han ønskede.
Jeg ved ikke, om det ville have gjort en forskel,
om jeg kunne have ændret noget, men så ville jeg have forsøgt.
I kølvandet på Marks død blev Ruth og Andy tættere.
De nærmede sig hinanden,
og han blev en stor kilde til støtte og opmuntring for hende.
Og så…
…en sorg, der næsten var umuligt at tro på.
Den kræft, Andy havde overlevet et årti tidligere…
…kom tilbage…
…i en ondartet form.
Det var forfærdeligt, men Andy kæmpede mod det.
Jeg sagde: "Tror du, det ville hjælpe dig at tale med ham? At tale med Bernie?"
Han siger: "Aldrig i livet."
Jeg så ham om foråret.
Han kom for at holde foredrag for et hold, som jeg underviste på Princeton.
Mens vi spiste frokost med hans forlovede sagde han:
"Du ved, min fars forbrydelse…
Den dræbte min bror hurtigt, og den dræber mig langsomt."
Andrew Madoff er død af lymfekræft i en alder af 48 år,
seks år efter kollapset af hans fars berygtede 65 milliarder Ponzi-svindel.
Han døde med sin familie omkring sig og efterlod Ruth alene.
Hendes mand er fængslet på livstid, og begge hendes sønner er gået bort.
Bernard Madoff ved i det mindste, at han vil have et tag over hovedet.
Hans kone, Ruth, har derimod ikke den vished længere.
I går beslaglagde myndighederne Bernard Madoffs penthouselejlighed.
Lejligheden er væk,
og det samme er de beslaglagte huse i Palm Beach, Florida,
Sydfrankrig og Long Island,
hvilket reelt gør hans kone hjemløs.
Jeg var der, da vi smed hende ud af hendes lejlighed.
Vi tog alt og… "Du skal ud herfra."
Jeg stod i køkkenet og lavede en fortegnelse over hendes smykker.
Hun virkede følelsesløs og rystet.
Og hun røg en cigaret.
Jeg sagde: "Ruth, det der vil dræbe dig."
Hun sagde: "Åh, gid det ville."
Hun virkede ret opgivende i forhold til denne ulykkelige afslutning.
Ruth Madoff har forladt lejligheden.
Hun har overdraget alle ejendomme til United States Marshal Service.
Pludselig var hun en nomade.
Hun havde to kufferter bag i bilen.
Og det var hendes liv nu.
Hun mistede alt.
Hun mistede sin position i livet, hun mistede begge sine sønner,
og hun mistede sin mand, som hun havde kendt, siden hun var 13.
FØDERALT FÆNGSEL DET AMERIKANSKE JUSTITSMINISTERIUM
Da jeg besøgte Bernie i fængslet i årene efter,
var der meget lidt, der virkede oprigtigt, når Bernie beskrev svindlen,
og hvordan han havde det med, hvad han havde gjort,
men jeg følte, at der var oprigtig sorg over,
hvad der var sket med hans familie.
Fremtrædende psykiatere som jeg talte med om Madoffs sag, antog,
at det, Bernie sørgede over, var tabet af hans families tilbedelse.
Det var ikke det, at han elskede dem, men at han elskede, at de elskede ham.
Hvilket er rendyrket narcissisme og rendyrket sociopati.
Men hvad end det var, så kunne jeg se, at det gik ham på.
Tak.
Tak. Alle bedes sætte sig ned.
Det er et ubestrideligt faktum,
at en af de vigtigste bidragsydere til vores økonomiske tilbagegang
var opløsningen af store finansinstitutioner
og mangel på de rette tilsynsmyndigheder til at forhindre misbrug og overforbrug.
En kultur med ansvarsløshed slog rod
fra Wall Street til Washington til alle forbrugere.
Spørgsmålet er: Hvad gør vi nu?
Vi valgte ikke, hvordan krisen begyndte,
men vi kan vælge det eftermæle, som krisen efterlader.
Den globale finanskrise viste os,
at man ikke kan stole på Wall Street, investeringsbankerne,
Wall Street-analytikerne, kreditvurderingsbureauerne
og slet ikke tilsynsmyndighederne.
Madoff var syndebuk for finanskrisen.
Ingen kom i fængsel, bortset fra Madoff og et par af hans håndlangere.
Ingen fra kreditvurderingsbureauerne og ingen Wall Street-analytiker.
Ingen fra investeringsbankerne kom i fængsel.
Direktørerne kom ikke i fængsel. De fik bonusser.
Deres banker fik redningspakker.
Men Bernies ofre fik ingen redningspakker.
Man må ikke glemme ofrene. At se, hvad de har udstået…
Det er svært.
Til sidst gik min mor bort, før vi solgte huset.
Den sidste dag, hvor vi pakkede ned og tog derfra,
var en af de værste dage i mit liv.
Jeg kørte ud ad porten.
Jeg begyndte at græde sådan…
Jeg kunne ikke stoppe.
Jeg forlod ikke bare det hus, som min far havde bygget,
og som min mor boede i.
Det var afslutningen på mit liv i Palm Beach.
En stor del af mit liv. Slut. Overstået.
Jeg bor til leje, så jeg ejer ikke noget længere.
Jeg savner det hus.
Jeg ville gerne have beholdt det, men jeg har lært at leve uden mange penge.
Det er måske noget godt, som min far lærte os: at overleve.
Jeg ærgrer mig ikke over at flytte eller at lave nye ting.
Jeg lærer om Shakespeare-skuespil,
og jeg tænkte,
at Bernie Madoffs historie er meget shakespearsk.
Det passer til den måde, som Shakespeare skrev på,
og der er en skurk, og han havde børn,
men han ville have magt.
Og det er en tragedie.
Det faktum, at Bernie Madoff blev angivet til FBI af hans sønner,
gjorde det til noget endnu mere tragisk med hensyn til forræderi,
og jo mere jeg undersøgte historien,
jo mere begyndte jeg at se det som en lignelse om svigtet tillid.
Det er monsteret i alles skab.
Det er uhyret under sengen.
Det er, hvad alle ved, der kan ske for alle og enhver.
De eneste, der fuldkommen kan forråde dig, er dem, som du fuldkommen stoler på.
Og prisen ved at stole på nogen er, at de kan forråde dig på den måde.
Folk vil gerne tro på et godt afkast uden risiko.
Alle vil have det i deres portefølje, men de søger den hellige gral.
Den hellige gral findes ikke i virkeligheden,
og heller ikke i finansverdenen.
Madoff var en bedrager. Intet var ægte.
Vil fremtiden byde på en ny Bernie Madoff?
Ja, den vil. Mærk jer mine ord.
Madoff-sagen. En sag i 2008, der slog alle rekorder.
Men husk…
…at rekorder er til for at blive slået.
SONJA KOHN NÆGTEDE ALLE ULOVLIGHEDER I FORBINDELSE MED MADOFF
OG HÆVDEDE, AT HUN OGSÅ VAR OFFER FOR SVINDLEN.
I 2013 FANDT EN BRITISK DOMSTOL,
AT KOHN'S "ÆRLIGHED OG INTEGRITET ER BLEVET BEKRÆFTET."
EFTER MADOFFS ANHOLDELSE, LAGDE FAIRFIELD GREENWICH GROUP SAG AN
FOR AT FÅ 1.2 MILLIARDER DOLLARS.
I 2011 INDGIK FIRMAET FORLIG MED KURATOREN OG FIK 230 MILLIONER DOLLARS,
OG DE GAV 70 MILLIONER DOLLARS TIL OFRENES FOND.
FIRMAET ERKENDTE SIG ALDRIG SKYLDIG I LOVBRUD, OG DER VAR INGEN SIGTELSER.
JPMORGAN CHASE INDRØMMEDE MANGLENDE TILSYN AF BERNIE MADOFFS BANKTRANSAKTIONER,
MEN IFØLGE FIRMAET HJALP INGEN ANSATTE BEVIDST MED SVINDLEN.
HVIS DU ELLER EN, DU KENDER, KÆMPER MED SELVMORDSTANKER,
ER DER MERE INFORMATION PÅ www.wannatalkaboutit.com
Tekster af: Karen Marie Svold Coates